title: Neuvoston päätös (YUTP) 2015/78, annettu 19 päivänä tammikuuta 2015 , Keski-Afrikan tasavallassa toteutettavasta Euroopan unionin yhteisen turvallisuus- ja puolustuspolitiikan alan (YTPP) sotilaallisesta neuvontaoperaatiosta (EUMAM RCA)

text:
               20.1.2015

               FI

               Euroopan unionin virallinen lehti

               L 13/8

         NEUVOSTON PÄÄTÖS (YUTP) 2015/78,
   annettu 19 päivänä tammikuuta 2015,
   Keski-Afrikan tasavallassa toteutettavasta Euroopan unionin yhteisen turvallisuus- ja puolustuspolitiikan alan (YTPP) sotilaallisesta neuvontaoperaatiosta (EUMAM RCA)
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 42 artiklan 4 kohdan ja 43 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, ehdotuksen,
   sekä katsoo seuraavaa:

               (1)

               Keski-Afrikan tasavallan ’Chef de l'État de Transition’ (siirtymäkauden valtionpäämies) pyysi 10. syyskuuta 2014 päivätyllä kirjeellä unionia jatkamaan Euroopan unionin Keski-Afrikan tasavallassa toteuttamaa sotilasoperaatiota (EUFOR RCA) ja sitoutumaan EUFOR-operaation jälkeisiin toimiin Keski-Afrikan asevoimien tukemiseksi.

               (2)

               Neuvosto totesi 17 ja 18 päivänä marraskuuta 2014 antamissaan päätelmissä, että YK:n kanssa tarvitaan yhteisiä lähestymistapoja Keski-Afrikan tasavallassa sen turvallisuusjoukkojen, muun muassa asevoimien, uudistukseen, jotta tilanne voitaisiin vakauttaa poliittisen prosessin tueksi. Tältä osin neuvosto totesi olevansa tietoinen unionin mahdollisen roolin tuomasta lisäarvosta turvallisuusalan uudistukseen YK:n toimien tukena samalla, kun varmistetaan paikallinen sitoutuminen asiaan.

               (3)

               Neuvosto hyväksyi 15 päivänä joulukuuta 2014 kriisinhallinnan toiminta-ajatuksen mahdollista Keski-Afrikan tasavallassa toteutettavaa unionin sotilaallista YTPP-neuvontaoperaatiota varten Keski-Afrikan asevoimien uudistuksen edistämiseksi.

               (4)

               Keski-Afrikan tasavallan ’Chef de l'État de Transition’ pyysi 16. tammikuuta 2015 päivätyllä kirjeellä unionia lähettämään Keski-Afrikan tasavaltaan EU:n sotilaallisen neuvontaoperaation.

               (5)

               EUMAM RCA:n olisi mahdollisimman nopeasti saavutettava täysi operatiivinen toimintakyky.

               (6)

               Poliittisten ja turvallisuusasioiden komitean (PTK) olisi neuvoston ja korkean edustajan alaisuudessa huolehdittava unionin YTPP-sotilasoperaation poliittisesta valvonnasta, annettava sille strategista ohjausta ja tehtävä asiaankuuluvat päätökset Euroopan unionista tehdyn sopimuksen 38 artiklan kolmannen kohdan mukaisesti.

               (7)

               On tarpeen neuvotella ja tehdä EU:n yksikköjen ja henkilöstön asemaa sekä kolmansien valtioiden osallistumista unionin operaatioihin koskevia kansainvälisiä sopimuksia.

               (8)

               Euroopan unionista tehdyn sopimuksen 41 artiklan 2 kohdan nojalla ja neuvoston päätöksen 2011/871/YUTP (1), jolla perustetaan Euroopan unionin sellaisten operaatioiden yhteisten kustannusten rahoituksen hallinnointijärjestelmä, joilla on sotilaallista merkitystä tai merkitystä puolustuksen alalla, mukaisesti jäsenvaltioiden olisi vastattava niistä tästä päätöksestä aiheutuvista toimintamenoista, jolla on sotilaallista merkitystä tai merkitystä puolustuksen alalla.

               (9)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Tanskan asemasta tehdyn pöytäkirjan N:o 22 5 artiklan mukaisesti Tanska ei osallistu niiden Euroopan unionin päätösten ja toimien valmisteluun ja täytäntöönpanoon, joilla on merkitystä puolustuksen alalla. Näin ollen Tanska ei osallistu tämän päätöksen antamiseen eikä se sido Tanskaa eikä sitä sovelleta Tanskaan, eikä se siksi osallistu tämän operaation rahoittamiseen,

         ON HYVÄKSYNYT TÄMÄN PÄÄTÖKSEN:
   1 artikla
   Operaatio
   1.   Unioni toteuttaa Keski-Afrikan tasavallassa yhteisen turvallisuus- ja puolustuspolitiikan alan sotilaallisen neuvontaoperaation (EUMAM RCA) tukeakseen Keski-Afrikan tasavallan viranomaisia turvallisuusalan tulevan uudistuksen valmisteluissa avustamalla Keski-Afrikan tasavallan asevoimia niiden nykyisen tilanteen hallinnoimisessa sekä tavoitteena olevan sellaisen kapasiteetin ja laatutason saavuttamisessa, joita niiden saattaminen tulevaisuudessa uudenaikaisiksi, tehokkaiksi ja vastuullisiksi asevoimiksi edellyttää. Se keskittää toimintansa Banguin alueelle.
   2.   EUMAM RCA toimii neuvoston 15 päivänä joulukuuta 2014 hyväksymässä kriisinhallinnan toiminta-ajatuksessa määrättyjen poliittisten, strategisten ja poliittissotilaallisten tavoitteiden mukaisesti.
   2 artikla
   EU:n operaation komentajan nimittäminen
   1.   EUMAM RCA:n EU:n operaation komentajaksi nimitetään prikaatinkenraali Dominique LAUGEL, jäljempänä ’operaation komentaja’.
   2.   Operaation komentaja ottaa hoitaakseen EU:n operaation komentajan ja EU:n joukkojen komentajan tehtävät.
   3 artikla
   Operaation esikunnan nimittäminen
   1.   EUMAM RCA:n operaation esikunta sijaitsee Banguissa, Keski-Afrikan tasavallassa. Se suorittaa sekä operaatioesikunnan että joukkojen esikunnan tehtävät.
   2.   Operaation esikuntaan kuuluu Brysselissä sijaitseva tukiyksikkö.
   4 artikla
   EUMAM RCA:n suunnittelu ja aloittaminen
   1.   Neuvosto hyväksyy EUMAM RCA:n valmisteluvaiheen edellyttämät voimankäyttösäännöt mahdollisimman pian tämän päätöksen hyväksymisen jälkeen.
   2.   EUMAM RCA aloitetaan neuvoston päätöksellä operaation komentajan suosittamana päivänä heti kun operaatio on saavuttanut alustavan operatiivisen toimintakykynsä sen jälkeen, kun operaatiosuunnitelma ja tarvittaessa täydentävät voimankäyttösäännöt on hyväksytty.
   5 artikla
   Poliittinen valvonta ja strateginen johto
   1.   Poliittisten ja turvallisuusasioiden komitea (PTK) huolehtii neuvoston ja korkean edustajan alaisuudessa EUMAM RCA:n poliittisesta valvonnasta ja strategisesta johdosta. Neuvosto valtuuttaa PTK:n tekemään asiaankuuluvat päätökset Euroopan unionista tehdyn sopimuksen 38 artiklan mukaisesti. Tähän sisältyvät valtuudet muuttaa suunnitteluasiakirjoja, muun muassa operaatiosuunnitelmaa ja voimankäyttösääntöjä. Se kattaa myös valtuudet päättää seuraavien operaation komentajien nimittämisestä. EUMAM RCA:n tavoitteita ja sen päättämistä koskeva päätösvalta säilyy neuvostolla.
   2.   PTK raportoi neuvostolle säännöllisin väliajoin.
   3.   Euroopan unionin sotilaskomitean (EUSK) puheenjohtaja raportoi PTK:lle säännöllisin väliajoin EUMAM RCA:n toteuttamisesta. PTK voi kutsua operaation komentajan tarvittaessa kokouksiinsa.
   6 artikla
   Sotilaallinen ohjeistus
   1.   EUSK seuraa EUMAM RCA:n asianmukaista täytäntöönpanoa, joka toteutetaan operaation komentajan vastuulla.
   2.   Operaation komentaja toimittaa säännöllisin väliajoin raportteja EUSK:lle. EUSK voi kutsua operaation komentajan tarvittaessa kokouksiinsa.
   3.   EUSK:n puheenjohtaja on operaation komentajan ensisijainen yhteyshenkilö.
   7 artikla
   Unionin toimien johdonmukaisuus ja yhteensovittaminen
   1.   Korkea edustaja varmistaa, että tämä päätös pannaan täytäntöön ja että se on johdonmukainen unionin koko ulkoisen toiminnan kanssa, unionin kehitysohjelmat ja humanitaarinen apu mukaan luettuina.
   2.   Unionin Banguissa olevan unionin edustuston päällikkö antaa operaation komentajalle paikallista poliittista ohjausta, sanotun kuitenkaan vaikuttamatta johtamisjärjestelyihin.
   3.   Korkea edustaja, jota Euroopan ulkosuhdehallinto (EUH) avustaa, on ensisijainen YK:n, Keski-Afrikan tasavallan viranomaisten ja naapurimaiden, Afrikan unionin (AU), Keski-Afrikan talousyhteisön (ECCAS) sekä muiden asiaankuuluvien kansainvälisten ja kahdenvälisten toimijoiden yhteyshenkilö.
   4.   Operaation komentajan, unionin toimijoiden ja operaation kannalta keskeisten paikallisten strategisten kumppanien välistä yhteensovittamista koskevat järjestelyt määritellään operaatiosuunnitelmassa.
   8 artikla
   Kolmansien valtioiden osallistuminen
   1.   Kolmansia valtioita voidaan Eurooppa-neuvoston asiaan liittyviä suuntaviivoja noudattaen kutsua osallistumaan EUMAM RCA:han, sanotun kuitenkaan rajoittamatta unionin päätöksenteon riippumattomuutta ja sen yhteistä toimielinjärjestelmää.
   2.   Neuvosto valtuuttaa PTK:n pyytämään kolmansilta valtioilta osallistumistarjouksia ja tekemään operaation komentajan ja EUSK:n suosituksesta asiaankuuluvat päätökset ehdotetun osallistumisen hyväksymisestä.
   3.   Kolmansien valtioiden osallistumista koskevat yksityiskohtaiset järjestelyt vahvistetaan sopimuksissa, jotka tehdään Euroopan unionista tehdyn sopimuksen 37 artiklan nojalla ja Euroopan unionin toiminnasta tehdyn sopimuksen 218 artiklassa määrättyä menettelyä noudattaen. Jos unioni ja jokin kolmas valtio ovat tehneet sopimuksen kyseisen valtion osallistumista unionin kriisinhallintaoperaatioihin koskevista puitteista, tällaisen sopimuksen määräyksiä sovelletaan EUMAM RCA:n yhteydessä.
   4.   Kolmansilla valtioilla, jotka osallistuvat EUMAM RCA:han sotilaallisesti merkittävällä tavalla, on samat EUMAM RCA:n päivittäiseen hallintoon liittyvät oikeudet ja velvollisuudet kuin EUMAM RCA:han osallistuvilla jäsenvaltioilla.
   5.   Neuvosto valtuuttaa PTK:n tekemään asiaankuuluvat päätökset osallistujien komitean perustamisesta, jos kolmansien valtioiden sotilaallinen osallistuminen on merkittävää.
   9 artikla
   EU-johtoisen henkilöstön asema
   EU-johtoisten yksikköjen ja henkilöstön asemasta, mukaan lukien niiden tehtävän suorittamisen ja sujuvan kulun edellyttämistä erioikeuksista, vapauksista ja muista takeista, sovitaan Euroopan unionista tehdyn sopimuksen 37 artiklan nojalla ja Euroopan unionin toiminnasta tehdyn sopimuksen 218 artiklassa määrättyä menettelyä noudattaen tehdyllä sopimuksella.
   10 artikla
   Rahoitusjärjestelyt
   1.   EUMAM RCA:n yhteisiä kustannuksia hallinnoidaan päätöksen 2011/871/YUTP mukaisesti.
   2.   Rahoitusohje EUMAM RCA:n yhteisiä kustannuksia varten on 7,9 miljoonaa euroa. Päätöksen 2011/871/YUTP 25 artiklan 1 kohdassa tarkoitettu rahoitusohjeen prosenttiosuus on 50 prosenttia ja päätöksen 2011/871/YUTP 32 artiklan 3 kohdassa tarkoitettu sitoumuksia koskeva prosenttiosuus on 70 prosenttia.
   11 artikla
   Hankeyksikkö
   1.   EUMAM RCA:lla on sellaisten hankkeiden määrittelyä ja toteuttamista varten jäsenvaltioiden ja kolmansien valtioiden rahoittama hankeyksikkö, jotka ovat operaation tavoitteiden kanssa yhteensopivia ja myötävaikuttavat sen toimeksiannon toteuttamiseen.
   2.   Operaation komentaja valtuutetaan käyttämään jäsenvaltioiden tai kolmansien valtioiden rahoitusosuuksia EUMAM RCA:n muita toimia johdonmukaisella tavalla täydentäviksi määriteltyjen hankkeiden toteuttamiseen, tämän kuitenkaan vaikuttamatta 3 kohdan soveltamiseen. Tässä tapauksessa operaation komentaja tekee mainittujen valtioiden kanssa sopimuksen, johon sisällytetään erityisesti nimenomaiset menettelyt kolmansien osapuolien sellaisten valitusten käsittelemiseksi, jotka koskevat EUMAM RCA:n toimista tai laiminlyönneistä aiheutuneita vahinkoja niiden varojen käytössä, jotka nämä valtiot ovat antaneet käyttöön.
   Rahoitukseen osallistuvat valtiot eivät voi missään olosuhteissa katsoa unionin tai korkean edustajan olevan vastuussa EUMAM RCA:n toimista tai laiminlyönneistä, jotka liittyvät näiden valtioiden varojen käyttöön.
   3.   PTK:n on annettava suostumuksensa hankeyksikölle annettavan kolmansien valtioiden rahoitusosuuden hyväksymiselle.
   12 artikla
   Tietojen luovuttaminen
   1.   Korkealla edustajalla on valtuudet luovuttaa tarvittaessa ja EUMAM RCA:n tarpeiden mukaisesti tähän päätökseen osallistuville kolmansille valtioille EUMAM RCA:ta varten tuotettuja EU:n turvallisuusluokiteltuja tietoja neuvoston päätöksen 2013/488/EU (2) mukaisesti ja seuraavasti:

               a)

               enintään sille tasolle saakka, josta määrätään sovellettavassa unionin ja asianomaisen kolmannen valtion välillä tehdyssä tietoturvallisuussopimuksessa; tai

               b)

               enintään ”CONFIDENTIEL UE/EU CONFIDENTIAL” -tasolle saakka muissa tapauksissa.

         2.   Korkealla edustajalla on valtuudet myös luovuttaa EUMAM RCA:n operatiivisten tarpeiden mukaisesti YK:lle ja AU:lle EUMAM RCA:ta varten tuotettuja EU:n turvallisuusluokiteltuja tietoja ”RESTREINT UE/EU RESTRICTED” -tasolle saakka päätöksen 2013/488/EU mukaisesti. Tätä varten vahvistetaan korkean edustajan sekä YK:n ja AU:n toimivaltaisten viranomaisten väliset järjestelyt.
   3.   Jos kyseessä on tarkasti määritelty ja välitön operatiivinen tarve, korkealla edustajalla on lisäksi valtuudet luovuttaa isäntävaltiolle EUMAM RCA:ta varten laadittuja EU:n turvallisuusluokiteltuja tietoja ”RESTREINT UE/EU RESTRICTED” -tasolle saakka päätöksen 2013/488/EU mukaisesti. Tätä varten laaditaan korkean edustajan ja isäntävaltion toimivaltaisten viranomaisten väliset järjestelyt.
   4.   Korkealla edustajalla on valtuudet luovuttaa tähän päätökseen osallistuville kolmansille valtioille EUMAM RCA:ta koskeviin neuvoston käsittelyihin liittyviä EU:n turvallisuusluokittelemattomia asiakirjoja, joita koskee neuvoston työjärjestyksen (3) 6 artiklan 1 kohdan mukainen salassapitovelvollisuus.
   5.   Korkea edustaja voi siirtää EUH:n virkamiehille ja/tai operaation komentajalle nämä valtuudet sekä valtuudet sopia tässä artiklassa tarkoitetuista järjestelyistä.
   13 artikla
   Voimaantulo ja päättyminen
   1.   Tämä päätös tulee voimaan päivänä, jona se hyväksytään.
   2.   EUMAM RCA:n voimassaolo päättyy viimeistään 12 kuukauden kuluttua täyden toimintavalmiuden saavuttamisesta.
   3.   Tämä päätös kumotaan siitä päivästä alkaen, jona operaation esikunta suljetaan, EUMAM RCA:n päättämistä varten hyväksyttyjen suunnitelmien mukaisesti ja rajoittamatta päätöksessä 2011/871/YUTP säädettyjen EUMAM RCA:n tilintarkastuksen ja tilinpäätöksen esittämistä koskevien menettelyjen noudattamista.

      Tehty Brysselissä 19 päivänä tammikuuta 2015.

            Neuvoston puolesta

            Puheenjohtaja

         F. MOGHERINI

      (1)  Neuvoston päätös 2011/871/YUTP, annettu 19 päivänä joulukuuta 2011, Euroopan unionin sellaisten operaatioiden yhteisten kustannusten rahoituksen hallinnointijärjestelmän perustamisesta, joilla on sotilaallista merkitystä tai merkitystä puolustuksen alalla (Athene) (EUVL L 343, 23.12.2011, s. 35).

      (2)  Neuvoston päätös 2013/488/EU, annettu 23 päivänä syyskuuta 2013, EU:n turvallisuusluokiteltujen tietojen suojaamista koskevista turvallisuussäännöistä (EUVL L 274, 15.10.2013, s. 1).

      (3)  Neuvoston päätös 2009/937/EU, tehty 1 päivänä joulukuuta 2009, neuvoston työjärjestyksen hyväksymisestä (EUVL L 325, 11.12.2009, s. 35).


title: 2005/954/EY: Neuvoston päätös, tehty  21 päivänä joulukuuta 2005 , Euroopan jälleenrakennus- ja kehityspankin (EBRD) perustamisesta tehdyn sopimuksen muuttamisesta, jotta pankki voi rahoittaa Mongoliassa toteutettavia toimenpiteitä

text:
               29.12.2005

               FI

               Euroopan unionin virallinen lehti

               L 346/31

      NEUVOSTON PÄÄTÖS,
   tehty 21 päivänä joulukuuta 2005,
   Euroopan jälleenrakennus- ja kehityspankin (EBRD) perustamisesta tehdyn sopimuksen muuttamisesta, jotta pankki voi rahoittaa Mongoliassa toteutettavia toimenpiteitä
   (2005/954/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 181a artiklan,
   ottaa huomioon komission ehdotuksen,
   ottaa huomioon Euroopan parlamentin lausunnon (1),
   sekä katsoo seuraavaa:

               (1)

               Vaikka Mongolia on ollut EBRD:n jäsen vuodesta 2000, pankki ei ole tällä hetkellä valtuutettu toimimaan siellä omilla varoillaan.

               (2)

               Mongolian pääministerin pyynnön johdosta EBRD:n johtokunta on antanut yksimielisen tukensa Mongolian hyväksymiseksi pankin toimintojen kohdemaaksi.

               (3)

               Tammikuun 30 päivänä 2004 hyväksymällään päätöslauselmalla EBRD:n hallintoneuvosto on äänestänyt pankin perustamissopimukseen tehtävän tarvittavan muutoksen puolesta, jotta pankki voi rahoittaa toimenpiteitä Mongoliassa. Kaikki pankin hallintoneuvoston jäsenet äänestivät muutoksen puolesta, Euroopan yhteisöä edustava hallintoneuvoston jäsen mukaan luettuna.

               (4)

               Koska muutos koskee pankin tarkoitusta ja tehtäviä, on tarpeen, että kaikki jäsenvaltiot ja laitokset, Euroopan yhteisö mukaan luettuna, hyväksyvät sen myös muodollisesti.

               (5)

               Euroopan yhteisön hyväksyntä tälle muutokselle on tarpeen yhteisön tavoitteiden saavuttamiseksi kolmansien maiden kanssa tehtävän taloudellisen, rahoituksellisen ja teknisen yhteistyön alalla,

         ON PÄÄTTÄNYT SEURAAVAA:
   1 artikla
   Hyväksytään yhteisön puolesta EBRD:n perustamisesta tehtyyn sopimukseen tehtävä muutos, joka on tarpeen, jotta pankki voi rahoittaa Mongoliassa toteutettavia toimenpiteitä.
   Muutoksen teksti on tämän päätöksen liitteenä.
   2 artikla
   Euroopan yhteisöä edustava EBRD:n hallintoneuvoston jäsen toimittaa pankille tämän muutoksen hyväksymistä koskevan julistuksen.

      Tehty Brysselissä 21 päivänä joulukuuta 2005.

            Neuvoston puolesta

            Puheenjohtaja

         B. BRADSHAW

      (1)  Lausunto annettu 15. marraskuuta 2005 (ei vielä julkaistu virallisessa lehdessä).

      Muutos Euroopan jälleenrakennus- ja kehityspankin (EBRD) perustamisesta tehtyyn sopimukseen
      Korvataan sopimuksen 1 artikla seuraavasti:

         ”1 artikla
         Tarkoitus
         Taloudellisen kasvun ja jälleenrakennustoiminnan tukemiseksi pankki pyrkii huolehtimaan avoimeen markkinatalouteen siirtymisestä sekä edistämään yksityistä aloitteellisuutta ja yrittäjätoimintaa niissä Keski- ja Itä-Euroopan valtioissa, jotka sitoutuvat noudattamaan monipuoluedemokratian, moniarvoisuuden ja markkinatalouden periaatteita ja soveltavat niitä. Pankki voi toimia tarkoituksensa mukaisesti myös Mongoliassa samoin edellytyksin. Tämän mukaisesti kaikilla tässä sopimuksessa ja sen liitteissä olevilla viittauksilla ’Keski- ja Itä-Euroopan valtioihin’, ’lainansaajavaltioon (tai -valtioihin)’ tai ’vastaanottajajäsenmaahan (tai -maihin)’ tarkoitetaan myös Mongoliaa.”


Avis juridique important

|

31995D0505

95/505/EY: Komission päätös, tehty 23 päivänä marraskuuta 1995, energian järkevästä käytöstä teollisuusyrityksissä annetun suosituksen 80/823/ETY kumoamisesta

Virallinen lehti nro L 290 , 05/12/1995 s. 0010 - 0010

KOMISSION PÄÄTÖS,tehty 23 päivänä marraskuuta 1995,energian järkevästä käytöstä teollisuusyrityksissä annetun suosituksen 80/823/ETY kumoamisesta (95/505/EY) EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,sekä katsoo, ettäkomission suositus 80/823/ETY annettiin yhteisön energiabussiohjelman täytäntöönpanemiseksi ja tietokannan luomiseksi yhteisön tietojärjestelmästä, teknisestä avusta ja neuvonannosta viimeisten kymmenen vuoden aikana,energiabussiohjelmaa ei enää ole, ja suosituksessa 80/823/ETY olleet periaatteet sisältyvät hiilidioksidipäästöjen rajoittamisesta energiatehokkuutta parantamalla 13 päivänä syyskuuta 1993 annettuun neuvoston direktiiviin 93/76/ETY (1), (SAVE) (2),komissio ei ole enää ylläpitänyt edellä mainittuja tietokantoja, ja lisäksi komission ja yhteisön energiabussiohjelman tavoitteiden saavuttamisesta kiinnostuneiden yleissopimus on lakannut olemasta voimassa, jayhteisön lainsäädäntömenettelyn kehitys on ohittanut suosituksen 80/823/ETY, jota ei enää tarvita,ON TEHNYT SEURAAVAN PÄÄTÖKSEN:Ainoa artikla Kumotaan suositus 80/823/ETY.Tehty Brysselissä 23 päivänä marraskuuta 1995.Komission puolestaChristos PAPOUTSISKomission jäsen(1) EYVL N:o L 239, 12.9.1980, s. 26(2) EYVL N:o L 237, 22.9.1993, s. 28


Avis juridique important

|

32000D0157

2000/157/EY: Neuvoston päätös, tehty 14 päivänä helmikuuta 2000, alueiden komitean espanjalaisen jäsenen nimeämisestä

Virallinen lehti nro L 051 , 24/02/2000 s. 0026 - 0026

NEUVOSTON PÄÄTÖS,tehty 14 päivänä helmikuuta 2000,alueiden komitean espanjalaisen jäsenen nimeämisestä(2000/157/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 263 artiklan,ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998 tehdyn neuvoston päätöksen(1),sekä katsoo seuraavaa:Alueiden komiteassa on vapautunut varajäsenen paikka Fernando López Carrascon erottua, mikä on annettu neuvostolle tiedoksi 24. tammikuuta 2000,ottaa huomioon Espanjan hallituksen ehdotuksen,ON PÄÄTTÄNYT SEURAAVAA:Ainoa artiklaNimetään José María Barreda Fontes alueiden komitean varajäseneksi Fernando López Carrascon tilalle tämän jäljellä olevaksi toimikaudeksi eli 25 päivään tammikuuta 2002 saakka.Tehty Brysselissä 14 päivänä helmikuuta 2000.Neuvoston puolestaJ. GAMAPuheenjohtaja(1) EYVL L 28, 4.2.1998, s. 19.


title: 2014/642/YUTP: Poliittisten ja turvallisuusasioiden komitean päätös EUCAP NESTOR/1/2014, annettu 24 päivänä heinäkuuta 2014 , alueellisten merivoimien valmiuksien kehittämiseksi Afrikan sarvessa toteutettavan Euroopan unionin operaation (EUCAP NESTOR) johtajan toimeksiannon jatkamisesta

text:
               6.9.2014

               FI

               Euroopan unionin virallinen lehti

               L 267/4

         POLIITTISTEN JA TURVALLISUUSASIOIDEN KOMITEAN PÄÄTÖS EUCAP NESTOR/1/2014,
   annettu 24 päivänä heinäkuuta 2014,
   alueellisten merivoimien valmiuksien kehittämiseksi Afrikan sarvessa toteutettavan Euroopan unionin operaation (EUCAP NESTOR) johtajan toimeksiannon jatkamisesta

      (2014/642/YUTP)

   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
   ottaa huomioon Euroopan unionin operaatiosta alueellisten merivoimien valmiuksien kehittämiseksi Afrikan sarvessa (EUCAP NESTOR) 16 päivänä heinäkuuta 2012 annetun neuvoston päätöksen 2012/389/YUTP (1) ja erityisesti sen 9 artiklan 1 kohdan,
   sekä katsoo seuraavaa:

               (1)

               Päätöksen 2012/389/YUTP 9 artiklan 1 kohdan nojalla poliittisten ja turvallisuusasioiden komitea, jäljempänä ’PKT’, valtuutetaan Euroopan unionista tehdyn sopimuksen 38 artiklan kolmannen kohdan mukaisesti tekemään asianmukaiset päätökset, jotka koskevat alueellisten merivoimien valmiuksien kehittämiseksi Afrikan sarvessa toteutettavan Euroopan unionin operaation (EUCAP NESTOR) poliittista valvontaa ja strategista johtoa, mukaan lukien päätös operaation johtajan nimittämisestä unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, ehdotuksesta.

               (2)

               PKT hyväksyi 23 päivänä heinäkuuta 2013 päätöksen EUCAP NESTOR/3/2013 (2), jolla Etienne DE MONTAIGNE DE PONCINS nimitettiin EUCAP NESTOR -operaation johtajaksi 16 päivänä heinäkuuta 2013 alkavalle ja 15 päivänä heinäkuuta 2014 päättyvälle kaudelle.

               (3)

               Korkea edustaja on 3 päivänä kesäkuuta 2014 ehdottanut, että Etienne DE MONTAIGNE DE PONCINSin toimeksiantoa EUCAP NESTOR -operaation johtajana jatketaan 15 päivään heinäkuuta 2015,

         ON HYVÄKSYNYT TÄMÄN PÄÄTÖKSEN:
   1 artikla
   Jatketaan Etienne DE MONTAIGNE DE PONCINSin toimeksiantoa alueellisten merivoimien valmiuksien kehittämiseksi Afrikan sarvessa toteutettavan Euroopan unionin operaation (EUCAP NESTOR) johtajana 15 päivään heinäkuuta 2015.
   2 artikla
   Tämä päätös tulee voimaan päivänä, jona se hyväksytään.
   Sitä sovelletaan 16 päivästä heinäkuuta 2014.

      Tehty Brysselissä 24 päivänä heinäkuuta 2014.

            Poliittisten ja turvallisuusasioiden komitean puolesta

            Puheenjohtaja

         W. STEVENS

      (1)  EUVL L 187, 17.7.2012, s. 40.

      (2)  Poliittisten ja turvallisuusasioiden komitean päätös EUCAP NESTOR/3/2013, annettu 23 päivänä heinäkuuta 2013, alueellisten merivoimien valmiuksien kehittämiseksi Afrikan sarvessa toteutettavan Euroopan unionin operaation (EUCAP NESTOR) johtajan nimittämisestä (EUVL L 202, 27.7.2013, s. 23).


title: Poliittisten ja turvallisuusasioiden komitean päätös (YUTP) 2015/2201, annettu 13 päivänä marraskuuta 2015, hyväksynnän antamisesta kolmansien valtioiden osallistumiselle siviiliturvallisuusalan uudistamista koskevaan Euroopan unionin neuvontaoperaatioon Ukrainassa (EUAM Ukraina) (EUAM Ukraina/5/2015)

text:
               28.11.2015

               FI

               Euroopan unionin virallinen lehti

               L 313/41

         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2015/2201,
   annettu 13 päivänä marraskuuta 2015,
   hyväksynnän antamisesta kolmansien valtioiden osallistumiselle siviiliturvallisuusalan uudistamista koskevaan Euroopan unionin neuvontaoperaatioon Ukrainassa (EUAM Ukraina) (EUAM Ukraina/5/2015)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
   ottaa huomioon siviiliturvallisuusalan uudistamista koskevasta Euroopan unionin neuvontaoperaatiosta Ukrainassa (EUAM Ukraina) 22 päivänä heinäkuuta 2014 annetun neuvoston päätöksen 2014/486/YUTP (1),
   sekä katsoo seuraavaa:

               (1)

               Neuvosto on päätöksen 2014/486/YUTP 10 artiklan 3 kohdan nojalla valtuuttanut poliittisten ja turvallisuusasioiden komitean, jäljempänä ’PTK’, tekemään asiaankuuluvat päätökset hyväksynnän antamisesta kolmansien maiden ehdotetulle osallistumiselle EUAM Ukraina -operaatioon.

               (2)

               Siviilioperaation komentaja on suositellut, että PTK hyväksyy Georgian ehdotuksen EUAM Ukrainaan osallistumisesta ja katsoo sen merkittäväksi.

               (3)

               Georgia olisi vapautettava EUAM Ukrainan talousarvion rahoittamiseen osallistumisesta,

         ON HYVÄKSYNYT TÄMÄN PÄÄTÖKSEN:
   1 artikla
   Kolmansien valtioiden osallistuminen
   1.   Hyväksytään Georgian osallistuminen EUAM Ukraina -operaatioon ja osallistuminen katsotaan merkittäväksi.
   2.   Georgia vapautetaan EUAM Ukrainan talousarvion rahoittamiseen osallistumisesta.
   2 artikla
   Voimaantulo
   Tämä päätös tulee voimaan päivänä, jona se hyväksytään.

      Tehty Brysselissä 13 päivänä marraskuuta 2015.

            Poliittisten ja turvallisuusasioiden komitean puolesta

            Puheenjohtaja

         W. STEVENS

      (1)  EUVL L 217, 23.7.2014, s. 42.


title: Euroopan parlamentin päätös (EU) 2015/1666, annettu 29 päivänä huhtikuuta 2015, Euroopan huumausaineiden ja niiden väärinkäytön seurantakeskuksen varainhoitovuoden 2013 tilien päättämisestä

text:
               30.9.2015

               FI

               Euroopan unionin virallinen lehti

               L 255/276

      EUROOPAN PARLAMENTIN PÄÄTÖS (EU) 2015/1666,
      annettu 29 päivänä huhtikuuta 2015,
      Euroopan huumausaineiden ja niiden väärinkäytön seurantakeskuksen varainhoitovuoden 2013 tilien päättämisestä
      EUROOPAN PARLAMENTTI, joka

                  —

                  ottaa huomioon Euroopan huumausaineiden ja niiden väärinkäytön seurantakeskuksen lopullisen tilinpäätöksen varainhoitovuodelta 2013,

                  —

                  ottaa huomioon tilintarkastustuomioistuimen kertomuksen Euroopan huumausaineiden ja niiden väärinkäytön seurantakeskuksen tilinpäätöksestä varainhoitovuodelta 2013 sekä keskuksen vastaukset (1),

                  —

                  ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2013 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

                  —

                  ottaa huomioon neuvoston 17. helmikuuta 2015 antaman suosituksen varainhoitovuoden 2013 talousarvion toteuttamista koskevan vastuuvapauden myöntämisestä keskukselle (05304/2015 – C8-0054/2015),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3),

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (4) ja erityisesti sen 208 artiklan,

                  —

                  ottaa huomioon Euroopan huumausaineiden ja niiden väärinkäytön seurantakeskuksesta 12. joulukuuta 2006 annetun Euroopan parlamentin ja neuvoston asetuksen (EY) N:o 1920/2006 (5) ja erityisesti sen 15 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (6),

                  —

                  ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (7) ja erityisesti sen 108 artiklan,

                  —

                  ottaa huomioon työjärjestyksen 94 artiklan ja liitteen V,

                  —

                  ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A8-0068/2015),

         1.

            toteaa, että Euroopan huumausaineiden ja niiden väärinkäytön seurantakeskuksen tilinpäätöstiedot käyvät ilmi tilintarkastustuomioistuimen vuosikertomuksen liitteestä;

         2.

            hyväksyy Euroopan huumausaineiden ja niiden väärinkäytön seurantakeskuksen varainhoitovuoden 2013 tilien päättämisen;

         3.

            kehottaa puhemiestä välittämään tämän päätöksen Euroopan huumausaineiden ja niiden väärinkäytön seurantakeskuksen johtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

               Puhemies

            Martin SCHULZ

               Pääsihteeri

            Klaus WELLE

         (1)  EUVL C 442, 10.12.2014, s. 201.

         (2)  Katso alaviite 1.

         (3)  EYVL L 248, 16.9.2002, s. 1.

         (4)  EUVL L 298, 26.10.2012, s. 1.

         (5)  EUVL L 376, 27.12.2006, s. 1.

         (6)  EYVL L 357, 31.12.2002, s. 72.

         (7)  EUVL L 328, 7.12.2013, s. 42.


title: 2007/479/EY: Komission päätös, tehty 25 päivänä kesäkuuta 2007 , televisiotoimintaa koskevien jäsenvaltioiden lakien, asetusten ja hallinnollisten määräysten yhteensovittamisesta annetun neuvoston direktiivin 89/552/ETY 3 a artiklan 1 kohdan nojalla Belgiassa toteutettujen toimenpiteiden yhteensopivuudesta yhteisön lainsäädännön kanssa

text:
               10.7.2007

               FI

               Euroopan unionin virallinen lehti

               L 180/24

      KOMISSION PÄÄTÖS,
   tehty 25 päivänä kesäkuuta 2007,
   televisiotoimintaa koskevien jäsenvaltioiden lakien, asetusten ja hallinnollisten määräysten yhteensovittamisesta annetun neuvoston direktiivin 89/552/ETY 3 a artiklan 1 kohdan nojalla Belgiassa toteutettujen toimenpiteiden yhteensopivuudesta yhteisön lainsäädännön kanssa
   (2007/479/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon televisiotoimintaa koskevien jäsenvaltioiden lakien, asetusten ja hallinnollisten määräysten yhteensovittamisesta annetun neuvoston direktiivin 89/552/ETY (1) ja erityisesti sen 3 a artiklan 2 kohdan,
   ottaa huomioon direktiivin 89/552/ETY 23 a artiklan nojalla perustetun komitean lausunnon,
   sekä katsoo seuraavaa:

               (1)

               Belgia ilmoitti 10 päivänä joulukuuta 2003 päivätyllä kirjeellä komissiolle toimenpiteet, jotka se aikoo toteuttaa direktiivin 89/552/ETY 3 a artiklan 1 kohdan nojalla.

               (2)

               Komissio varmisti kolmen kuukauden kuluessa ilmoituksen vastaanottamisesta, että ilmoitetut toimenpiteet ovat yhteensopivia yhteisön lainsäädännön kanssa, erityisesti siltä osin, että toimenpiteet ovat oikeasuhteisia ja kansallinen kuulemismenettely avoin.

               (3)

               Toimenpiteitä tarkastellessaan komissio otti huomioon Belgian tiedotusvälineiden toimintaympäristöstä käytettävissä olevat tiedot.

               (4)

               Belgian toimenpiteisiin kuuluva yhteiskunnallisesti merkittävien tapahtumien luettelo oli laadittu selvällä ja läpinäkyvällä tavalla, ja Belgiassa oli käynnistetty laajamittainen kuuleminen.

               (5)

               Komissio katsoi, että Belgian ilmoittamissa toimenpiteissä luetellut tapahtumat täyttivät vähintään kaksi seuraavista, tapahtuman yhteiskunnallista merkitystä luotettavalla tavalla ilmentävistä kriteereistä: i) erityinen kaikupohja asianomaisessa jäsenvaltiossa ja merkitys muillekin kuin niille, jotka säännöllisesti seuraavat kyseistä urheilulajia tai tapahtumaa; ii) yleisesti tunnustettu erityinen kulttuurinen merkitys asianomaisen jäsenvaltion väestölle kulttuuri-identiteetin muokkaajana, iii) maajoukkueen osallistuminen kyseiseen tapahtumaan merkittävän kansainvälisen kilpailun tai turnauksen yhteydessä; ja iv) tapahtuma on perinteisesti lähetetty maksuttomilla televisiokanavilla ja sillä on ollut suuret katsojamäärät.

               (6)

               Monet Belgian ilmoittamissa toimenpiteissä luetellut tapahtumat, kuten kesä- ja talviolympialaiset, jalkapallon maailman- ja Euroopan mestaruuskisat (miesten osalta), ovat direktiivin 97/36/EY johdanto-osan 18 kappaleessa tarkoitettuja yhteiskunnallisesti merkittäviä tapahtumia. Näillä tapahtumilla on Belgiassa erityinen kaikupohja, koska ne ovat erityisen suosittuja suuren yleisön eikä pelkästään urheilutapahtumia yleensä seuraavien keskuudessa.

               (7)

               Jalkapallon Belgian Cupin (miesten) loppuottelun tarkoitus on tuoda yhteen Belgian kaksi parasta joukkuetta ja se päättyy pokaalin ojentamiseen, joten se on suosittu muidenkin kuin urheilua yleensä seuraavien keskuudessa ja sillä on Belgiassa siten erityinen kaikupohja.

               (8)

               Luetelluilla jalkapallotapahtumilla, joihin maajoukkueet osallistuvat, on Belgiassa erityinen kaikupohja, koska ne tarjoavat belgialaisille joukkueille tilaisuuden tehdä belgialaista jalkapalloa tunnetuksi kansainvälisellä tasolla.

               (9)

               Mestarien liigan ja UEFA Cupin loppu- ja välieräotteluilla on Belgiassa erityinen kaikupohja, koska jalkapallo on Belgiassa suosittua, mainitut ottelut ovat arvostetussa asemassa ja niitä seurataan suuren yleisön eikä pelkästään urheilutapahtumia yleensä seuraavien keskuudessa.

               (10)

               Maantiepyöräily on suosittu urheilulaji Belgiassa. Osa (miesten) Tour de France (Ranskan ympäriajo) -kilpailusta, maailman merkittävimmästä pyöräilytapahtumasta, ajetaan Belgiassa. (Miesten) maantiepyöräilyn Belgian mestaruuskilpailulla on Belgiassa erityinen kaikupohja, sillä se huipentaa ammattilaisten pyöräilykauden, ja sitä seuraavat suuri yleisö ja belgialaiset tiedotusvälineet. Muilla luetelluilla pyöräilytapahtumilla on Belgiassa erityinen kaikupohja, sillä belgialaiset pyöräilijät yleensä menestyvät kansainvälisellä tasolla. Belgiaan sijoittuvat luetellut kansainväliset pyöräilytapahtumat tarjoavat myös tilaisuuden tehdä Belgiaa tunnetuksi valtiona.

               (11)

               Ivo Van Damme Mémorial -kilpailulla, joka on osa Kultaista liigaa, on Belgiassa erityinen kaikupohja, koska se on Belgiassa järjestettävä kansainvälinen korkeatasoinen yleisurheilukilpailu, joka on omistettu suuren belgialaisen urheilijan muistolle ja jossa yhdistyvät urheilu ja musiikki, minkä vuoksi se on erittäin suosittu suuren yleisön keskuudessa.

               (12)

               Luetelluilla osilla yleisurheilun maailmanmestaruuskilpailuista, joissa on mukana belgialaisia urheilijoita, on Belgiassa erityinen kaikupohja, koska ne tarjoavat belgialaisille urheilijoille mahdollisuuden kilpailla kansainvälisellä tasolla.

               (13)

               Formula 1:n Belgian Grand Prix -kilpailulla on erityinen kaikupohja, sillä se tekee tunnetuksi erityisen kaunista belgialaista rataa, joka on erityinen kansallisen ylpeyden aihe.

               (14)

               Luetelluilla tennistapahtumilla, joissa on mukana oman maan pelaajia tai joukkueita, on Belgiassa erityinen kaikupohja, koska belgialaiset tenniksen pelaajat ovat menestyneet kansainvälisellä tasolla.

               (15)

               Reine Elisabeth -musiikkikilpailun loppukilpailulla on erityinen kulttuurinen merkitys Belgian kulttuuri-identiteetin muokkaajana, koska kuningatar Elisabethilla ja hänen miehellään kuningas Albertilla on merkittävä osuus Belgian historiassa ja kyseinen kulttuuritapahtuma on erittäin korkealaatuinen ja maailmanlaajuisesti merkittävä.

               (16)

               Luetellut tapahtumat, mukaan luettuina sellaiset, joita voidaan pitää kokonaisuutena eikä yksittäisten tapahtumien sarjana, on perinteisesti lähetetty maksuttomilla televisiokanavilla ja niillä on ollut runsaasti katsojia. Siltäkin osin kuin katselutietoja ei poikkeuksellisesti ole saatavissa (jalkapallon Euroopan mestaruuskisat), tapahtuman sisällyttämistä luetteloon puoltaa sen yleisesti tunnustettu erityinen kulttuurinen merkitys Belgian väestölle, kun otetaan huomioon sen tärkeä osuus kansojen välisen yhteisymmärryksen lisäämisessä ja jalkapallon merkitys koko Belgian yhteiskunnalle ja kansalliselle ylpeydelle, sillä se tarjoaa belgialaisille huippu-urheilijoille tilaisuuden menestyä tässä tärkeässä kansainvälisessä kilpailussa.

               (17)

               Belgian toimenpiteet vaikuttavat oikeasuhteisilta ja oikeuttavat poikkeamaan EY:n perustamissopimuksessa määrätystä palvelujen tarjoamisen perusvapaudesta, koska kyseessä on yleisen edun mukainen pakottava syy eli tässä tapauksessa yhteiskunnallisesti merkittävien tapahtumien televisiolähetysten yleisestä saatavuudesta huolehtiminen.

               (18)

               Belgian toimenpiteet ovat EY:n kilpailusääntöjen mukaisia siltä osin, että lueteltujen tapahtumien televisiointiin kelpuutettavien lähetystoiminnan harjoittajien määritelmä nojaa objektiivisiin kriteereihin, jotka mahdollistavat tosiasiallisen ja mahdollisen kilpailun näihin tapahtumiin liittyvien lähetysoikeuksien hankinnassa. Lisäksi lueteltujen tapahtumien määrä ei ole sellainen, että se voisi vääristää kilpailua maksuttomien ja maksullisten televisiolähetysten tuotantoketjun loppupään markkinoilla.

               (19)

               Sen jälkeen kun komissio oli ilmoittanut muille jäsenvaltiolle Belgian toimenpiteistä ja kuullut direktiivin 89/552/ETY 23 a artiklan nojalla perustettua komiteaa, koulutus- ja kulttuuriasioiden pääosasto ilmoitti Belgialle 7 päivänä huhtikuuta 2004 kirjatulla kirjeellä, että Euroopan komissio ei aikonut vastustaa ilmoitettuja toimenpiteitä.

               (20)

               Belgian toimenpiteet hyväksyttiin flaaminkielisessä yhteisössä 28 päivänä toukokuuta 2004 ja ranskankielisessä yhteisössä 8 päivänä kesäkuuta 2004.

               (21)

               Toimenpiteet julkaistiin Euroopan unionin virallisen lehden C-sarjassa (2) direktiivin 89/552/ETY 3 a artiklan 2 kohdan mukaisesti.

               (22)

               Yhteisöjen ensimmäisen oikeusasteen tuomioistuimen asiassa T-33/01 (Infront WM vs. komissio) antamasta tuomiosta seuraa, että ilmoitus siitä, että direktiivin 89/552/ETY 3 a artiklan 1 kohdan nojalla toteutetut toimenpiteet ovat yhteisön lainsäädännön mukaisia, muodostaa EY:n perustamissopimuksen 249 artiklassa tarkoitetun päätöksen, minkä vuoksi komission on tehtävä kyseinen päätös. Siksi on tarpeen ilmoittaa tällä päätöksellä, että Belgian ilmoittamat toimenpiteet ovat yhteisön lainsäädännön mukaisia. Direktiivin 89/552/ETY 3 a artiklan 2 kohdan mukaisesti toimenpiteet, sellaisina kuin Belgia ne lopulta toteutti ja kuin ne on vahvistettu tämän päätöksen liitteessä, on julkaistava Euroopan unionin virallisessa lehdessä,

         ON PÄÄTTÄNYT SEURAAVAA:
   1 artikla
   Belgian komissiolle 10 päivänä joulukuuta 2003 direktiivin 89/552/ETY 3 a artiklan 1 kohdan nojalla ilmoittamat toimenpiteet, sellaisina kuin ne julkaistu 29 päivänä kesäkuuta 2005 Euroopan unionin virallisessa lehdessä C 158, ovat yhteensopivia yhteisön lainsäädännön kanssa.
   2 artikla
   Direktiivin 89/552/ETY 3 a artiklan 2 kohdan mukaisesti toimenpiteet, sellaisina kuin Belgia ne lopulta toteutti ja kuin ne on vahvistettu tämän päätöksen liitteessä, julkaistaan Euroopan unionin virallisessa lehdessä.

      Tehty Brysselissä 25 päivänä kesäkuuta 2007.

            Komission puolesta

         Viviane REDING

            Komission jäsen

      (1)  EYVL L 298, 17.10.1989, s. 23. Direktiivi sellaisena kuin se on muutettuna Euroopan parlamentin ja neuvoston direktiivillä 97/36/EY (EYVL L 202, 30.7.1997, s. 60).

      (2)  EUVL C 158, 29.6.2005, s. 13.

      LIITE
      Televisiotoimintaa koskevien jäsenvaltioiden lakien, asetusten ja hallinnollisten määräysten yhteensovittamisesta annetun neuvoston direktiivin 89/552/ETY 3 a artiklan 2 kohtaan perustuva julkaisu
      Seuraavassa on Belgian toteuttamia toimenpiteitä koskevia otteita Belgian flaaminkielisen ja ranskankielisen yhteisön hyväksymistä ja Belgian virallisessa lehdessä (Moniteur Belge) julkaistuista säädöksistä julkaistavaksi direktiivin 89/552/ETY 3 a artiklan 2 kohdan nojalla:

                  —

                  Ranskankielinen yhteisö: 27. helmikuuta 2003 annettu televisio- ja radiotoiminta-asetus (MB-nro 137, 17.4.2003) ja 8. kesäkuuta 2004 annettu määräys (MB-nro 318, 6.9.2004)

                  —

                  Flaaminkielinen yhteisö: 25. tammikuuta 1995 annettu asetus (DCFL-nro 1995-01-25/38) ja 28. toukokuuta 2004 annettu määräys (MB-nro 295, 19.8.2004).

            Ranskankielisen yhteisön ja flaaminkielisen yhteisön 28. marraskuuta 2003 tekemä sopimus sisältää vahvistetun luettelon tapahtumista, joilla on erityistä merkitystä Belgialle.
      RANSKANKIELINEN YHTEISÖ

         ”1.   Televisio- ja radiotoiminta-asetus
         […]
         4 pykälän 1 momentti
         Hallitus vahvistaa audiovisuaalisten asioiden ylintä neuvostoa (CSA) kuultuaan luettelon tapahtumista, joilla se katsoo olevan erityistä merkitystä ranskankielisen yhteisön yleisölle. Mikään lähetystoiminnan harjoittaja tai RTBF ei voi lähettää yksinoikeudella näitä tapahtumia siten, että estettäisiin merkittävää osaa yhteisön yleisöstä seuraamasta näitä tapahtumia vapaasti saatavilla olevan television kautta.
         Hallitus määrittää myös, onko ohjelma näistä tapahtumista lähetettävä kokonaan tai osittain suorana lähetyksenä vai kokonaan tai osittain nauhoitettuna lähetyksenä.
         4 pykälän 2 momentti
         Tapahtumalla katsotaan olevan erityistä merkitystä ranskankielisen yhteisön yleisölle, mikäli se täyttää vähintään kaksi seuraavista kriteereistä:

                     1.

                     tapahtuma herättää erityistä kiinnostusta ranskankielisen yhteisön yleisössä yleensä ja siitä ovat kiinnostuneita myös henkilöt, jotka tavallisesti eivät seuraa tämäntyyppisiä tapahtumia;

                     2.

                     tapahtumalla on ranskankielisen yhteisön yleisön laajasti tunnustamaa kulttuurillista merkitystä ja se vahvistaa yhteisön kulttuuri-identiteettiä;

                     3.

                     tapahtumassa on mukana kansallisesti tunnettu henkilö tai kansallinen joukkue merkittävän kansainvälisen kilpailun tai tilaisuuden yhteydessä;

                     4.

                     tapahtuma on perinteisesti esitetty ranskankielisessä yhteisössä vapaasti saatavilla olevan television kautta ja sillä on huomattavat katsojaluvut.

               Hallitus vahvistaa audiovisuaalisten asioiden ylintä neuvostoa kuultuaan yksityiskohtaiset menettelyt, joiden mukaisesti edellä mainittujen tapahtumien on oltava nähtävissä.
         4 pykälän 3 momentti
         Televisiolähetyksen katsotaan olevan vapaasti saatavilla, kun se lähetetään ranskan kielellä ja sen voi vastaanottaa vähintään 90 prosenttia ranskankielisellä alueella tai Brysselin kaksikielisellä pääkaupunkiseudulla sijaitsevista kotitalouksista, joissa on televisiolähetysten vastaanottolaite. Lähetyksen vastaanottamisesta ei teknisten kustannusten lisäksi saa aiheutua muita maksuja kuin mahdollisesti kaapelitelevisiojärjestelmän peruskanavavalikoiman tilaushinta.
         4 pykälän 4 momentti
         Lähetystoiminnan harjoittajat ja RTBF eivät käytä yksinoikeuksia, jotka ne ovat saaneet 30. heinäkuuta 1997 jälkeen, siten, että estettäisiin huomattavaa osaa jonkin Euroopan unionin jäsenvaltion väestöstä seuraamasta vapaasti saatavilla olevan television kautta merkittäviä tapahtumia, joiden luettelo on julkaistu Euroopan unionin virallisessa lehdessä.
         Ne noudattavat erityisiä ehtoja, jotka on vahvistettu julkaistaessa kyseisiä luetteloja ja jotka koskevat ohjelmien vastaanottamista kokonaan, osittain, suorana lähetyksenä tai nauhoitettuna lähetyksenä.
         2.   Päätös merkittävistä tapahtumista ja niiden lähettämistä koskevista menettelyistä
         1 pykälä
         Tällä päätöksellä vahvistetuissa rajoissa on varmistettava ranskankielisen yhteisön yleisön mahdollisuus nähdä tapahtumia suorana lähetyksenä tai nauhoitettuna lähetyksenä, kokonaan tai osittain, tämän päätöksen liitteen mukaisesti.
         2 pykälä
         Ranskankielisen yhteisön lähetystoiminnan harjoittajan, joka aikoo käyttää erityistä merkitystä omaavia tapahtumia koskevia yksinoikeuksia, on välitettävä lähetys vapaasti saatavilla olevan television kautta tämän päätöksen liitteen mukaisesti.
         3 pykälä
         Lähetystoiminnan harjoittaja, joka on saanut oikeuden tapahtuman televisiointiin suoraan ja kokonaisuudessa, voi lykätä tapahtuman lähettämistä vapaasti saatavilla olevan television kautta seuraavissa tapauksissa:

                     —

                     tapahtuma järjestetään klo 00.00 ja 08.00 välillä Belgian aikaa,

                     —

                     tapahtuma järjestetään ajankohtana, jolloin lähetystoiminnan harjoittaja tavanomaisesti lähettää uutisohjelman,

                     —

                     tapahtuma koostuu useista samanaikaisista tapahtumista.

               4 pykälä
         Tällä päätöksellä ei luoda lähetysvelvollisuutta RTBF:n eikä ranskankielisen yhteisön lähetystoiminnan harjoittajien johdolle.
         5 pykälä
         Tämän päätöksen panee täytäntöön audiovisuaalisista asioista vastaava ministeri.

            Brysselissä, 8. kesäkuuta 2004

                  Ranskankielisen yhteisön puolesta:

                  Audiovisuaalisista asioista vastaava ministeri

               O. CHASTEL

         3.   Päätöksen liite
         Luettelo erityistä merkitystä omaavista tapahtumista ja menettelyistä niiden lähettämiseksi yleisölle:

                     Kesä- ja talviolympialaiset, suoraan ja osittain

                     Jalkapallon Belgian Cup, miesten joukkueet, loppuottelu, suoraan ja kokonaisuudessaan

                     Kaikki ottelut, joissa on mukana Belgian miesten maajoukkue, suoraan ja kokonaisuudessaan

                     Jalkapallon MM-kisojen lopputurnaus, miesten joukkueet, suoraan ja kokonaisuudessaan

                     Jalkapallon EM-kisojen lopputurnaus, miesten joukkueet, suoraan ja kokonaisuudessaan

                     Mestarien liigan ottelut, joissa on mukana belgialaisten seurojen joukkueita, suoraan ja kokonaisuudessaan

                     UEFA Cupin ottelut, joissa on mukana belgialaisten seurojen joukkueita, suoraan ja kokonaisuudessaan

                     Ranskan ympäriajo, pyöräily, miehet, ammattilaiset, suoraan ja osittain

                     Liège-Bastogne-Liège -kilpailu, suoraan ja osittain

                     Amstel Gold Race –kilpailu, suoraan ja osittain

                     Flanderin ympäriajo, suoraan ja osittain

                     Paris-Roubaix -kilpailu, suoraan ja osittain

                     Milan-San Remo -kilpailu, suoraan ja osittain

                     Pyöräilyn Belgian mestaruus, ammattilaisten maantiekisa, miehet, suoraan ja osittain

                     Pyöräilyn maailmanmestaruus, ammattilaisten maantiekisa, miehet, suoraan ja osittain

                     Ivo Van Damme Mémorial -kilpailu, suoraan ja kokonaisuudessaan

                     Formula 1:n Belgian Grand Prix –kilpailu, suoraan ja kokonaisuudessaan

                     Seuraavat Grand Slam –tennisturnaukset: Roland Garros ja Wimbledon, puolivälierät, välierät ja loppuottelu, jos niissä on mukana belgialainen pelaaja, suoraan ja kokonaisuudessaan

                     Davis Cupin ja Fed Cupin puolivälierät, välierät ja loppuottelut, jos niissä on mukana Belgian joukkue, suoraan ja kokonaisuudessaan

                     Reine Elisabeth –musiikkikilpailu, loppukilpailu, suoraan ja kokonaisuudessaan

                     La Flèche wallonne -kilpailu, suoraan ja osittain

                     Yleisurheilun MM-kisat siltä osin, kun niissä on mukana belgialaisia urheilijoita, suoraan ja kokonaisuudessaan.

               Liitetään 8. kesäkuuta 2004 tehtyyn päätökseen.

                  Audiovisuaalisista asioista vastaava ministeri

               O. CHASTEL”

      FLAAMINKIELINEN YHTEISÖ

         ”1.   25 päivänä tammikuuta 1995 annettu asetus
         76 pykälän 1 momentti
         Flanderin hallitus vahvistaa luettelon tapahtumista, joilla katsotaan olevan yleisölle erityistä merkitystä ja joita tästä syystä ei voida lähettää yksinoikeudella siten, että estettäisiin merkittävää osaa flaaminkielisen yhteisön yleisöstä seuraamasta näitä tapahtumia suorana tai nauhoitettuna lähetyksenä vapaasti saatavilla olevan television kautta.
         Flanderin hallitus määrittää, onko ohjelma näistä tapahtumista lähetettävä kokonaan tai osittain suorana lähetyksenä vai, jos se on tarpeen tai asianmukaista yleisen edun mukaisista käytännön syistä, kokonaan tai osittain nauhoitettuna lähetyksenä.
         76 pykälän 2 momentti
         Flaaminkielisen yhteisön televisioyhtiöt tai sen hyväksymät lähetystoiminnan harjoittajat eivät saa käyttää yksinoikeuksia tavalla, joka estäisi merkittävää osaa toisen Euroopan yhteisön jäsenvaltion yleisöstä seuraamasta tämän toisen jäsenvaltion määrittämiä tapahtumia vapaasti saatavilla olevan television kautta kokonaan tai osittain suorana lähetyksenä tai, jos on tarpeen tai asianmukaista yleisen edun mukaisista käytännön syistä, kokonaan tai osittain nauhoitettuna lähetyksenä siten kuin kyseinen toinen jäsenvaltio on päättänyt.
         2.   Flanderin hallituksen päätös, jolla vahvistetaan erityistä yhteiskunnallista merkitystä omaavat tapahtumat[…]
         Tapahtumalla katsotaan olevan erityistä yhteiskunnallista merkitystä, mikäli se täyttää kaksi seuraavista kriteereistä:

                     1.

                     tapahtumalla on merkittävää ajankohtaisarvoa ja se herättää yleisössä suurta kiinnostusta,

                     2.

                     tapahtuma järjestetään merkittävän kansainvälisen kilpailun yhteydessä tai kyseessä on ottelu, jossa on mukana maajoukkue, belgialainen seurajoukkue tai yksi tai usea belgialainen urheilija,

                     3.

                     tapahtuma liittyy merkittävään urheilulajiin ja sillä on huomattavaa kulttuurillista merkitystä flaaminkielisessä yhteisössä,

                     4.

                     tapahtuma on perinteisesti esitetty vapaasti saatavilla olevan television kautta ja sillä on ollut luokassaan huomattavat katsojaluvut.

               […]
         1 pykälän 1 momentti
         Seuraavilla tapahtumilla katsotaan olevan erityistä yhteiskunnallista merkitystä:

                     1.

                     Kesäolympialaiset

                     2.

                     Jalkapallo (miehet): kaikki maajoukkueen ottelut sekä kaikki MM- ja EM-kilpailujen ottelut

                     3.

                     Mestarien liigan ottelut ja UEFA Cupin ottelut:

                                 —

                                 ottelut, joissa on mukana belgialainen seurajoukkue

                                 —

                                 välierät ja loppuottelut

                     4.

                     Jalkapallon Belgian Cup (miehet), loppuottelu

                     5.

                     Pyöräily:

                                 Huippupyöräilijöiden Ranskan ympäriajo (miehet): kaikki osuudet

                                 Maailmancupin seuraavat osuudet: Milano-San Remo, Flanderin ympäriajo, Pariisi-Roubaix, Liège-Bastogne-Liège, Amstel Gold Race, Pariisi-Tours ja Lombardian ympäriajo

                                 Belgian mestaruus ja huippupyöräilijöiden maantieajon maailmanmestaruus (miehet)

                     6.

                     Maastopyöräily: Belgian mestaruus ja huippupyöräilijöiden maailmanmestaruus (miehet)

                     7.

                     Tennis:

                                 Grand Slam –turnaus: kaikki ottelut, joissa on mukana belgialaisia pelaajia puolivärieristä alkaen ja kaikki loppuottelut (kaksinpeli)

                                 Davis Cup ja Fed Cup: puolivälierät, välierät sekä loppuottelut, jos niissä on mukana belgialainen joukkue

                     8.

                     Formula 1:n Belgian Grand Prix –kilpailu

                     9.

                     Yleisurheilu: Van Damme Mémorial -kilpailu

                     10.

                     Reine Elisabeth –musiikkikilpailu

               1 pykälän 2 momentti
         Kohdissa 2, 3, 4, 6, 7, 8, 9 ja 10 mainitut tapahtumat on välitettävä kokonaan suorana lähetyksenä.
         Kohdissa 1 ja 5 mainitut tapahtumat on välitettävä osittain suorana lähetyksenä.
         2 pykälä
         1 pykälän 1 momentissa tarkoitettuja yksinoikeuksia ei voi käyttää tavalla, joka estää väestön merkittävää osaa seuraamasta tapahtumia vapaasti saatavilla olevan television kautta.
         Flaaminkielisen yhteisön väestön merkittävän osan katsotaan voivan seurata erityistä yhteiskunnallista merkitystä omaavaa tapahtumaa vapaasti saatavilla olevan television kautta silloin, kun tapahtuma välitetään flaaminkielistä ohjelmaa lähettävän television kautta ja sen voi vastaanottaa vähintään 90 prosenttia kotitalouksista maksamatta muuta kuin jakelujärjestelmän tilausmaksuja.
         3 pykälän 1 momentti
         Televisioyhtiöt, jotka eivät noudata 2 pykälän vaatimuksia ja jotka saavat yksinoikeuksia flaaminkielisellä alueella ja Brysselin kaksikielisellä pääkaupunkiseudulla 1 pykälän 1 momentissa lueteltujen tapahtumien lähettämiseen, eivät voi käyttää näitä yksinoikeuksia, mikäli ne eivät voi taata sopimuksin, että merkittävää osaa yleisöstä ei estetä seuraamasta tapahtumia vapaasti saatavilla olevan television kautta 1 pykälän 2 momentin ja 2 pykälän mukaisesti.
         3 pykälän 2 momentti
         Televisioyhtiöt, joilla on yksinoikeuksia, voivat myöntää alilisenssejä kohtuullisin markkinahinnoin ja televisioyhtiöiden myöntämissä määräajoissa, televisioyhtiöille, jotka täyttävät 2 pykälän edellytykset.
         3 pykälän 3 momentti
         Mikäli mikään televisioyhtiö ei osoita halukkuutta ottaa alilisenssejä näillä ehdoin, kyseinen televisioyhtiö voi 2 pykälään ja 3 pykälän 1 momenttiin tehtävän poikkeuksen nojalla käyttää hankittuja lähetysoikeuksia.
         4 pykälä
         Tämän päätöksen panee täytäntöön tiedotusvälineistä vastaava Flanderin ministeri.

            Brysselissä, 28. toukokuuta 2004.

                  Flanderin pääministeri

               B. SOMERS

                  Asumisesta, viestintävälineistä ja urheilusta vastaava ministeri

               M. KEULEN”

      Vahvistettu luettelo tapahtumista, joilla on erityistä yhteiskunnallista merkitystä Belgiassa

                  1.

                  Kesäolympialaiset
                  Flaaminkielinen yhteisö: suoraan ja osittain
                  Ranskankielinen yhteisö: suoraan ja osittain

                  2.

                  Jalkapallon Belgian Cupin loppuottelu, miesten joukkueet
                  Flaaminkielinen yhteisö: suoraan ja kokonaisuudessaan
                  Ranskankielinen yhteisö: suoraan ja kokonaisuudessaan

                  3.

                  Kaikki ottelut, joissa on mukana jalkapallon Belgian miesten maajoukkue
                  Flaaminkielinen yhteisö: suoraan ja kokonaisuudessaan
                  Ranskankielinen yhteisö: suoraan ja kokonaisuudessaan

                  4.

                  Jalkapallon MM-kisojen lopputurnaus, miesten joukkueet
                  Flaaminkielinen yhteisö: suoraan ja kokonaisuudessaan
                  Ranskankielinen yhteisö: suoraan ja kokonaisuudessaan

                  5.

                  Jalkapallon EM-kisojen lopputurnaus, miesten joukkueet
                  Flaaminkielinen yhteisö: suoraan ja kokonaisuudessaan
                  Ranskankielinen yhteisö: suoraan ja kokonaisuudessaan

                  6.

                  Mestarien liigan ottelut, joissa on mukana belgialaisten seurojen joukkueita
                  Flaaminkielinen yhteisö: suoraan ja kokonaisuudessaan
                  Ranskankielinen yhteisö: suoraan ja kokonaisuudessaan

                  7.

                  UEFA Cupin ottelut, joissa on mukana belgialaisten seurojen joukkueita
                  Flaaminkielinen yhteisö: suoraan ja kokonaisuudessaan
                  Ranskankielinen yhteisö: suoraan ja kokonaisuudessaan

                  8.

                  Pyöräilijöiden Ranskan ympäriajo, miehet, ammattilaiset
                  Flaaminkielinen yhteisö: suoraan ja osittain
                  Ranskankielinen yhteisö: suoraan ja osittain

                  9.

                  Liège-Bastogne-Liège -kilpailu
                  Flaaminkielinen yhteisö: suoraan ja osittain
                  Ranskankielinen yhteisö: suoraan ja osittain

                  10.

                  Amstel Gold Race –kilpailu
                  Flaaminkielinen yhteisö: suoraan ja osittain
                  Ranskankielinen yhteisö: suoraan ja osittain

                  11.

                  Flanderin ympäriajo
                  Flaaminkielinen yhteisö: suoraan ja osittain
                  Ranskankielinen yhteisö: suoraan ja osittain

                  12.

                  Paris-Roubaix -kilpailu
                  Flaaminkielinen yhteisö: suoraan ja osittain
                  Ranskankielinen yhteisö: suoraan ja osittain

                  13.

                  Milan-San Remo -kilpailu
                  Flaaminkielinen yhteisö: suoraan ja osittain
                  Ranskankielinen yhteisö: suoraan ja osittain

                  14.

                  Pyöräilyn Belgian mestaruus, ammattilaisten maantiekisa, miehet
                  Flaaminkielinen yhteisö: suoraan ja osittain
                  Ranskankielinen yhteisö: suoraan ja osittain

                  15.

                  Pyöräilyn maailmanmestaruus, ammattilaisten maantiekisa, miehet
                  Flaaminkielinen yhteisö: suoraan ja osittain
                  Ranskankielinen yhteisö: suoraan ja osittain

                  16.

                  Ivo Van Damme Mémorial -kilpailu
                  Flaaminkielinen yhteisö: suoraan ja kokonaisuudessaan
                  Ranskankielinen yhteisö: suoraan ja kokonaisuudessaan

                  17.

                  Formula 1:n Belgian Grand Prix –kilpailu
                  Flaaminkielinen yhteisö: suoraan ja kokonaisuudessaan
                  Ranskankielinen yhteisö: suoraan ja kokonaisuudessaan

                  18.

                  Seuraavat Grand Slam –tennisturnaukset: Roland Garros ja Wimbledon, puolivälierät, välierät ja loppuottelu, jos niissä on mukana belgialainen urheilija
                  Flaaminkielinen yhteisö: suoraan ja kokonaisuudessaan
                  Ranskankielinen yhteisö: suoraan ja kokonaisuudessaan

                  19.

                  Davis Cupin ja Fed Cupin puolivälierät, välierät sekä loppuottelut, jos niissä on mukana belgialainen joukkue
                  Flaaminkielinen yhteisö: suoraan ja kokonaisuudessaan
                  Ranskankielinen yhteisö: suoraan ja kokonaisuudessaan

                  20.

                  Reine Elisabeth –musiikkikilpailu, loppukilpailu
                  Flaaminkielinen yhteisö: suoraan ja kokonaisuudessaan
                  Ranskankielinen yhteisö: suoraan ja kokonaisuudessaan

            Ainoastaan ranskankielisen alueen luettelossa olevat tapahtumat

                  1.

                  La Flèche wallonne -kilpailu, suoraan ja osittain

                  2.

                  Talviolympialaiset: suoraan ja osittain

                  3.

                  Yleisurheilun MM-kisat siltä osin kuin niissä on mukana belgialaisia urheilijoita: suoraan ja kokonaisuudessaan

            Ainoastaan flaaminkielisen alueen luettelossa olevat tapahtumat

                  1.

                  Mestarien liiga: välierät ja loppuottelut, suoraan ja kokonaisuudessaan

                  2.

                  UEFA Cup: välierät ja loppuottelut, suoraan ja kokonaisuudessaan

                  3.

                  Pyöräily, Pariisin ajo ja Lombardian ympäriajo: suoraan ja osittain

                  4.

                  Pyöräilyn maastoajon Belgian ja MM-kilpailut, miehet, ammattilaiset: suoraan ja kokonaisuudessaan

                  5.

                  Seuraavat Grand Slam -tennisturnaukset: Australian Open ja US Open, puolivälierät, välierät ja loppuottelu, jos niissä on mukana belgialainen urheilija, suoraan ja kokonaisuudessaan.


Avis juridique important

|

31975D0767

75/767/ETY: Neuvoston päätös, tehty 9 päivänä joulukuuta 1975, Brysselin nimikkeistön perusteella kerättävien kansainvälisen kaupan tilastotietojen ilmaisemisesta kansainvälisen kaupan luokittelustandardin toisen tarkistetun painoksen termein 1 päivänä tammikuuta 1975 annetun tulliyhteistyöneuvoston suosituksen hyväksymisestä

Virallinen lehti nro L 321 , 12/12/1975 s. 0027 - 0027 Suomenk. erityispainos Alue 2 Nide 2 s. 0055  Kreikank. erityispainos: Luku 02 Nide 2 s. 0116  Ruotsink. erityispainos Alue 2 Nide 2 s. 0055  Espanjank. erityispainos: Luku 16 Nide 1 s. 0057  Portugalink. erityispainos: Luku 16 Nide 1 s. 0057

NEUVOSTON PÄÄTÖS,tehty 9 päivänä joulukuuta 1975,Brysselin nimikkeistön perusteella kerättävien kansainvälisen kaupan tilastotietojen ilmaisemisesta kansainvälisen kaupan luokittelustandardin toisen tarkistetun painoksen termein 1 päivänä tammikuuta 1975 annetun tulliyhteistyöneuvoston suosituksen hyväksymisestä (75/767/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 235 artiklan,ottaa huomioon komission ehdotuksen,ottaa huomioon Euroopan parlamentin lausunnon(1),sekä katsoo, ettäjäsenvaltiot ovat osapuolina Brysselissä 15 päivänä joulukuuta 1950 tehdyssä tavaroiden sijoittelua tullitariffien nimikkeisiin koskevassa yleissopimuksessa (Brysselin nimikkeistö),jäsenvaltiot ovat lisäksi hyväksyneet Brysselin nimikkeistön ja vuonna 1960 annetun, tarkistetun Yhdistyneiden Kansakuntien talous- ja sosiaalineuvoston kansainvälisen kaupan luokittelustandardin välisestä yhdenmukaisuudesta 8 päivänä joulukuuta 1960 annetun tulliyhteistyöneuvoston suosituksen; tämän vuoksi yhteisön ulkomaankaupan ja sen jäsenvaltioiden kaupan tilastojen tavaranimikkeistön on oltava yhdenmukainen Brysselin nimikkeistön nykyisen tai tulevan toisinnon kanssa, jotta yhteisön ulkomaankaupan ja sen jäsenvaltioiden välisen kaupan tilastotiedot voidaan esittää näiden kahden kansainvälisen nimikkeistön mukaisesti,Yhdistyneiden Kansakuntien talous- ja sosiaalineuvoston tilastokomissio hyväksyi mainitun luokituksen toisen toisinnon lokakuussa 1974 pidetyssä istunnossaan, jatulliyhteistyöneuvosto antoi 1 päivänä tammikuuta 1975 jäsenvaltioilleen sekä joidenkin näiden muodostamille tulli- tai talousliitoille suosituksen sisällyttää mainitun suosituksen liitteessä luetellut alanimikkeet näiden tullitariffiin tai tilastonimikkeistöön taikka ainakin toteuttaa aiheelliset toimenpiteet, jotta niille Yhdistyneiden Kansakuntien toimielimille, joita asia koskee, voidaan toimittaa näihin alanimikkeisiin perustuvat tilastotiedot,ON PÄÄTTÄNYT SEURAAVAA:Ainoa artiklaTulliyhteistyöneuvoston 1 päivänä tammikuuta 1975 annettu suositus Brysselin nimikkeistön perusteella kerättävien kansainvälisen kaupan tilastotietojen ilmaisemisesta kansainvälisen kaupan luokittelustandardin toisen tarkistetun painoksen termein hyväksytään yhteisön nimissä sovellettavaksi 1 päivästä tammikuuta 1978.Komissio ilmoittaa tästä hyväksymisestä tulliyhteistyöneuvoston pääsihteerille.Tehty Brysselissä 9 päivänä joulukuuta 1975.Neuvoston puolestaPuheenjohtajaM. RUMOR(1) EYVL N:o C 280, 8.12.1975, s. 69


Avis juridique important

|

31994D0267

94/267/Euratom: Komission päätös, tehty 21 päivänä maaliskuuta 1994, Euroopan atomienergiayhteisön, Japanin hallituksen, Venäjän federaation hallituksen ja Amerikan yhdysvaltain hallituksen välisen kansainvälisen lämpöydinkoereaktorin (ITER) teknistä suunnittelutoimintaa koskevan yhteistyösopimuksen pöytäkirjan N:o 2 tekemisestä komission toimesta yhteisön puolesta

Virallinen lehti nro L 114 , 05/05/1994 s. 0025 - 0025 Suomenk. erityispainos Alue 11 Nide 30 s. 0004  Ruotsink. erityispainos Alue 11 Nide 30 s. 0004

KOMISSION PÄÄTÖS,tehty 21 päivänä maaliskuuta 1994,Euroopan atomienergiayhteisön, Japanin hallituksen, Venäjän federaation hallituksen ja Amerikan yhdysvaltain hallituksen välisen kansainvälisen lämpöydin koereaktorin (ITER) teknistä suunnittelutoimintaa koskevan yhteistyösopimuksen pöytäkirjan N:o 2 tekemisestä komission toimesta yhteisön puolesta (94/267/Euratom) EUROOPAN YHTEISÖJEN KOMISSIO, jokaottaa huomioon Euroopan atomienergiayhteisön perustamissopimuksen ja erityisesti sen 101 artiklan toisen alakohdan,sekä katsoo, että neuvosto on 21 päivänä maaliskuuta 1994 tehdyllä päätöksellään hyväksynyt Euroopan atomienergiayhteisön, Japanin hallituksen, Venäjän federaation hallituksen ja Amerikan yhdysvaltain hallituksen välisen kansainvälisen lämpöydinkoereaktorin (ITER) teknistä suunnittelutoimintaa koskevan yhteistyösopimuksen pöytäkirjan N:o 2 tekemisen,ON PÄÄTTÄNYT SEURAAVAA:1 artikla Tehdään yhteisön puolesta Euroopan atomienergiayhteisön, Japanin hallituksen, Venäjän federaation hallituksen ja Amerikan yhdysvaltain hallituksen välisen kansainvälisen lämpöydinkoereaktorin (ITER) teknistä suunnittelutoimintaa koskeva yhteistyösopimuksen pöytäkirja N:o 2.Pöytäkirjan N:o 2 teksti sekä neuvottelijoiden yhteiset mielipiteet ovat tämän päätöksen liitteenä.2 artikla Komission jäsenellä, joka on vastuussa tiede-, tutkimus- ja kehitysasioista vastaavalla komission jäsenellä tai hänen valtuutetulla edustajallaan on oikeus allekirjoittaa pöytäkirja N:o 2 Euroopan atomienergiayhteisöä sitovasti.Tehty Brysselissä 21 päivänä maaliskuuta 1994.Komission puolestaPuheenjohtajaJacques DELORS


title: Neuvoston päätös 2012/255/YUTP, annettu 14 päivänä toukokuuta 2012 , Euroopan unionin Afganistaniin nimitetyn erityisedustajan toimeksiannon jatkamisesta annetun päätöksen 2011/427/YUTP muuttamisesta

text:
               15.5.2012

               FI

               Euroopan unionin virallinen lehti

               L 126/8

         NEUVOSTON PÄÄTÖS 2012/255/YUTP,
   annettu 14 päivänä toukokuuta 2012,
   Euroopan unionin Afganistaniin nimitetyn erityisedustajan toimeksiannon jatkamisesta annetun päätöksen 2011/427/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 31 artiklan 2 kohdan ja 33 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 22 päivänä maaliskuuta 2010 päätöksen 2010/168/YUTP (1), jolla Vygaudas UŠACKAS nimitettiin Euroopan unionin erityisedustajaksi, jäljempänä ’erityisedustaja’, Afganistaniin.

               (2)

               Neuvosto hyväksyi 18 päivänä heinäkuuta 2011 päätöksen 2011/427/YUTP (2), jolla erityisedustajan toimeksiantoa jatkettiin 30 päivään kesäkuuta 2012. Rahoitusohje erityisedustajan toimeksiantoon liittyvien menojen kattamiseksi kyseiseen päivään asti oli 3 560 000 euroa. Rahoitusohjetta olisi lisättävä erityisedustajan toimintaan liittyvien lisämenojen kattamiseksi.

               (3)

               Päätöstä 2011/427/YUTP olisi näin ollen muutettava,

         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2011/427/YUTP 5 artiklan 1 kohta seuraavasti:

      ”1.   Erityisedustajan toimeksiantoon liittyviin menoihin tarkoitettu rahoitusohje 1 päivänä syyskuuta 2011 alkavalle ja 30 päivänä kesäkuuta 2012 päättyvälle kaudelle on 3 860 000 euroa.”

   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 14 päivänä toukokuuta 2012.

            Neuvoston puolesta

            Puheenjohtaja

         C. ASHTON

      (1)  EUVL L 75, 23.3.2010, s. 22.

      (2)  EUVL L 188, 19.7.2011, s. 34.


title: Päätös N:o E3, annettu 19 päivänä lokakuuta 2011 , Euroopan parlamentin ja neuvoston asetuksen (EY) N:o 987/2009 95 artiklassa määritellystä siirtymäkaudesta  ETA:n kannalta ja EY:n ja Sveitsin sopimuksen kannalta merkityksellinen teksti

text:
               14.1.2012

               FI

               Euroopan unionin virallinen lehti

               C 12/6

         PÄÄTÖS N:o E3,
   annettu 19 päivänä lokakuuta 2011,
   Euroopan parlamentin ja neuvoston asetuksen (EY) N:o 987/2009 95 artiklassa määritellystä siirtymäkaudesta
   (ETA:n kannalta ja EY:n ja Sveitsin sopimuksen kannalta merkityksellinen teksti)
   2012/C 12/03
   SOSIAALITURVAJÄRJESTELMIEN YHTEENSOVITTAMISTA KÄSITTELEVÄ HALLINTOTOIMIKUNTA, joka
   ottaa huomioon sosiaaliturvajärjestelmien yhteensovittamisesta annetun Euroopan parlamentin ja neuvoston asetuksen (EY) N:o 883/2004 (1) 72 artiklan d alakohdan, jonka mukaan hallintotoimikunnan tehtävänä on edistää uusien teknologioiden mahdollisimman laajaa käyttöä etenkin uudistamalla tietojenvaihtomenettelyjä ja mukauttamalla laitosten välistä tietovirtaa sähköistä vaihtoa varten ottaen huomioon tietojenkäsittelyn kehittymisen kussakin jäsenvaltiossa,
   ottaa huomioon sosiaaliturvajärjestelmien yhteensovittamisesta 29 päivänä huhtikuuta 2004 annetun asetuksen (EY) N:o 883/2004 täytäntöönpanomenettelystä 16 päivänä syyskuuta 2009 annetun Euroopan parlamentin ja neuvoston asetuksen (EY) N:o 987/2009 (2) 4 artiklan, jonka mukaan hallintotoimikunta vahvistaa asiakirjojen ja rakenteisten sähköisten asiakirjojen rakenteen, sisällön ja muodon ja niiden vaihtoa koskevat yksityiskohtaiset järjestelyt sekä käytännölliset järjestelyt tietojen, asiakirjojen tai päätösten lähettämiseksi sähköisesti asianomaiselle henkilölle,
   ottaa huomioon asetuksen (EY) N:o 987/2009 siirtymäkautta koskevan 95 artiklan 1 kohdan ensimmäisen alakohdan, jossa säädetään, että kukin jäsenvaltio voi soveltaa siirtymäkautta tietojen vaihtamiseen sähköisesti ja että nämä siirtymäkaudet eivät saa ylittää 24:ää kuukautta täytäntöönpanoasetuksen voimaantulopäivästä,
   ottaa huomioon asetuksen (EY) N:o 987/2009 95 artiklan 1 kohdan toisen alakohdan, jonka mukaisesti hallintotoimikunta voi sopia edellä mainittujen siirtymäkausien pidentämisestä, jos tarvittavan yhteisön infrastruktuurin (Electronic Exchange of Social Security information, EESSI) käyttöönotto viivästyy merkittävästi täytäntöönpanoasetuksen voimaantuloon nähden,
   toimii asetuksen (EY) N:o 883/2004 71 artiklan 2 kohdan toisessa alakohdassa säädettyjen edellytysten mukaisesti
   sekä katsoo seuraavaa:

               (1)

               Asetuksen (EY) N:o 987/2009 95 artiklassa säädetään 24 kuukauden siirtymäkaudesta kyseisen asetuksen voimaantulon jälkeen, jotta jäsenvaltioilla on mahdollisuus panna täytäntöön ja ottaa käyttöön tarvittava kansallinen infrastruktuuri tietojen vaihtamiseksi sähköisesti.

               (2)

               Asetuksen (EY) N:o 987/2009 95 artiklan mukaan hallintotoimikunnalla on valtuus sopia jäsenvaltioita koskevan siirtymäkauden pidentämisestä, jos yhteisön infrastruktuurin käyttöönotto viivästyy merkittävästi.

               (3)

               Hallintotoimikunta on arvioinut hankkeen tilannetta yleisesti sekä EU:n tasolla että kansallisella tasolla Euroopan komission ja EESSI-hankkeen ohjauskomitean analyysin pohjalta.

               (4)

               Kyseisessä arvioinnissa todetaan, että EU:ssa ja kansallisella tasolla saavutetun edistymisen perusteella siirtymäkauden pidentäminen on tarpeen EESSI-järjestelmän tehokkaan käyttöönoton varmistamiseksi, mutta katsotaan samalla, että on kaikkien osapuolten etujen mukaista, että tämä pidennys on ajallisesti rajattu.

               (5)

               Kun otetaan huomioon, että hanke on teknisesti monimutkainen ja että mahdollisilla eri toteuttamisratkaisuilla on kullakin eri aikavaatimukset, hallintotoimikunta katsoo aiheelliseksi pidentää siirtymäkautta 24 kuukaudella asetuksen (EY) N:o 987/2009 95 artiklan 1 kohdassa määritellyn ajanjakson lisäksi.

               (6)

               Hallintotoimikunta kuitenkin rohkaisee jäsenvaltioita aloittamaan sähköisen tietojen vaihdon viipymättä mahdollisimman nopeasti, jotta rajoitetaan mahdollisimman lyhyeksi ajanjakso, jolloin tiedot vaihdetaan sekä paperilla että sähköisesti, kuten EESSI-hankkeen ohjauskomitean ehdotukseen perustuvissa hallintotoimikunnan välitavoitteissa määritellään.

               (7)

               Hallintotoimikunta pyytää EESSI-hankkeen ohjauskomiteaa ottamaan käyttöön asianmukaiset seurantavälineet, ehdottamaan välitavoitteita ja seuraamaan tiiviisti EESSI-järjestelmän täytäntöönpanon toteutumista kussakin jäsenvaltiossa pidennetyn siirtymäkauden aikana.

               (8)

               Asetuksen (EY) N:o 987/2009 95 artiklan 1 kohdan mukaisesti hallintotoimikunta voi tarkastella tätä päätöstä uudelleen EESSI-hankkeen ohjauskomitean kokonaissuunnittelun ja analyysien pohjalta.

               (9)

               Euroopan parlamentin ja neuvoston asetuksen (EY) N:o 987/2009 4 artiklassa tarkoitettuun sähköiseen tiedonvaihtoon sovellettavan siirtymäkauden käytännön järjestelyistä 12 päivänä kesäkuuta 2009 tehtyä päätöstä N:o E1 (3) sovelletaan pidennetyllä kaudella edelleen soveltuvin osin,

         ON PÄÄTTÄNYT SEURAAVAA:

               1.

               Pidennetään asetuksen (EY) N:o 987/2009 95 artiklan 1 kohdassa tarkoitettuja siirtymäkausia, jotka koskevat täysin sähköisesti tapahtuvaa jäsenvaltioiden välistä tietojen vaihtoa, 24 kuukaudella 30 päivään huhtikuuta 2014.

               2.

               Tämä päätös julkaistaan Euroopan unionin virallisessa lehdessä. Tätä päätöstä sovelletaan sen kuukauden ensimmäisestä päivästä, joka seuraa sen julkaisemista Euroopan unionin virallisessa lehdessä.

            Hallintotoimikunnan puheenjohtaja

         Elżbieta ROŻEK

      (1)  EUVL L 166, 30.4.2004, s. 1.

      (2)  EUVL L 284, 30.10.2009, s. 1.

      (3)  EUVL C 106, 24.4.2010, s. 9.